Üldkohtu (neljas koda) 8. mai 2012. aasta otsus – Yoshida Metal Industry vs. Siseturu Ühtlustamise Amet – Pi-Design jt (Mustade täppidega kaetud kolmnurkse pinna kujutis)
(kohtuasi T‑331/10)
Ühenduse kaubamärk – Kehtetuks tunnistamise menetlus – Mustade täppidega kaetud pinda kujutav ühenduse kujutismärk – Tehnilise tulemuse saavutamiseks vajalik toote kuju – Määruse (EÜ) nr 207/2009 artikli 7 lõike 1 punkti e alapunkt ii
Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Tähised, mis koosnevad ainult kauba kujust, mis on vajalik tehnilise tulemuse saavutamiseks – Mõiste (nõukogu määrus nr 207/2009, artikli 7 lõike 1 punkti e alapunkt ii) (vt punktid 26–28)
Ese
Tühistamishagi Siseturu Ühtlustamise Ameti esimese apellatsioonikoja 20. mai 2010. aasta otsuse (asi R 1235/2008‑1) peale, mis tehti ühelt poolt Pi-Design AG, Bodum France’i ja Bodum Logistics A/S‑i ning teiselt poolt Yoshida Metal Industry Co. Ltd vahelises kehtetuks tunnistamise menetluses.
Resolutsioon
1.
Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 20. mai 2010. aasta otsus (asi R 1235/2008‑1).
2.
Mõista Yoshida Metal Industry Co. Ltd kohtukulud välja Siseturu Ühtlustamise Ametilt, kes ühtlasi kannab ise oma kohtukulud.
3.
Jätta Pi-Design AG, Bodum France’i ja Bodum Logistics A/S‑i kohtukulud nende endi kanda.